Kokkuvõtteks tahan siiski tervitada üle pika aja tõsiseltvõetava krimisarja ilmumist Eesti teleekraanile. Võrreldavaist meenub esimese hooga  juba ligi kümmekond aastat tagasi TV3-s jooksnud "Kuritöö ja karistus", mida toimetas Eesti hinnatumaid kohtureportereid Tiiu Põld. Hiljutised Kanal 2 "Eesti maffia" ning läinud nädalal esimese osaga TV3 ekraanil debüteerinud minisari "Eesti narkomuulad" ei lähe ju tõsiseltvõetavana arvesse - olles küll formaadilt kollasemad, osutusid need sisult pigem doksarja paroodiaks.